מסע בין כוכבים: סיפונים תחתונים
פרקים > עונה שנייה (2021)

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 11 | 1 | Strange Energies (אנרגיות מוזרות) | ג'ייסון זורק | מייק מקמהן | 12 באוגוסט 2021 |
צוות ה"סריטוס" מסיים משימת מגע שני, אך בשל ניסיונותיה של מארינר להמציא לעצמה משימות, נחשף ראנסום לאנרגיה שהופכת אותו לבעל כוחות אלוהיים. טנדי משוכנעת שראת'רפרד מפתח תסמינים של מחלה שתחסל את מוחו כתוצאה מהשתלים בגופו. בוימלר מגלה שהחיים על סיפונה של ה"טיטאן" אינם פשוטים כפי שחשב.
| 12 | 2 | Kayshon, His Eyes Open (קיישון, עיניו פקוחות) | קים ארנדט | כריס קולה | 19 באוגוסט 2021 |
בעוד צוות ה"סריטוס" מקבל משימה למיין חפצים של אספן שנפטר, בוימלר מצטרף למשימה חשאית עם צוות ה"טיטאן" שנלחמת בהתקפות הפאקלדים. צוות הסיפונים התחתונים נשאר ללא מפקד כשראש מערך הביטחון החדש, טמארי בשם קיישון, הופך לבובה, ונאלצים למצוא את דרכם אל מחוץ לספינת האספן מלאת המלכודות. במקביל, בוימלר מצליח לחלץ את צוותו ממלכודת הפאקלדים, אך במהלך החילוץ נוצר לו כפיל משוכפל כתוצאה מתאונת משגר זהה לזו ששכפלה את רייקר. הכפיל נשאר על ה"טיטאן" בעוד בוימלר חוזר ל"סריטוס".
| 13 | 3 | We'll Always Have Tom Paris (תמיד יהיה לנו את טום פאריס) | בוב סוארז | מ' ויליס | 26 באוגוסט 2021 |
מארינר מצטרפת לארח לטנדי לחברה במשימה להביא לד"ר ט'אנה חפץ אישי. בוימלר נרגש מביקורו הצפוי של טום פאריס על ה"סריטוס" ומעוניין לקבל את חתימתו על צלחת עם תמונתו. ראת'רפרד מגלה ששאקסס חזר לפתע לאחר מותו ההרואי בסוף העונה הראשונה, ומפתח אובססיה להבנת האופן שבו הוא שב לתחייה, למרות אזהרות חוזרות ונשנות שעליו פשוט לקבל את האכסיומה לפיה "סגל הפיקוד חוזר תמיד".
| 14 | 4 | Mugato, Gumato (מוגאטו, גומאטו) | ג'ייסון זורק | בן רודג'רס | 2 בספטמבר 2021 |
ה"סריטוס" נשלחת לפריילון IV על מנת לבדוק שמועה על מופע של מוגאטו, יצור מסוכן במיוחד שאינו חלק מהפאונה הטבעית של כוכב הלכת. מתברר שחבורת פרנגים הקימו במקום חווה לגידול מוגאטו, במטרה למכור את פרוותם, קרנם ושאר איברים ולהרוויח כך כסף. הצוות משכנע את הפרנגים להסב את כוכב הלכת לשמורת מוגאטו ולהרוויח כך כסף מתיירות. בוימלר וראת'רפרד חושדים שמארינר היא מרגלת מסוכנת וקטלנית במדור 31, עד שמתברר שמארינר התחילה את השמועה במטרה להדוף מעליה מטרידנים. ד"ר ט'אנה מבקשת מטנדי לשכנע את כל סרבני הבדיקות הרפואיות להיבדק, עד שמתברר שהסרבנית האחרונה היא ד"ר ט'אנה עצמה.
| 15 | 5 | An Embarrassment of Dooplers (מתקפת הדופלרים הנבוכים) | קים ארנדט | דייב אילנפלד ודייוויד רייט | 9 בספטמבר 2021 |
ה"סריטוס" מלווה שגריר דופלרי לוועידה בה הוא אמור להשתתף. מעט לפני תום המסע, הדופלר מובך, מה שגורם לו להתפצל לשניים. מבוכתו הרבה מביאה להמשך התפצלותו עד ששכפולים שלו ממלאים את ה"סריטוס" עד אפס מקום. קפטן פרימן מגלה שניתן להרגיז דופלרי על מנת להפוך את האפקט, והספינה ניצלת. מארינר ובוימלר מנסים להתחמק לתוך מסיבה נחשבת אליה לא הוזמנו, אך לשווא. בסופו של דבר הם מגלים שבהיסטוריית המסיבות הללו היה לפחות מקרה אחד של זוג קצינים צעירים שלא הורשו להיכנס למסיבה והפכו לאגדה בצי הכוכבים. ראת'רפרד מתוסכל מאי הצלחתו להרכיב דגם של ה"סריטוס" ומשוכנע שהסיבה לכך היא שיקום לא מוצלח מפציעתו בסוף העונה הראשונה, עד שהוא מגלה שלמעשה גם לפני הפציעה לא הצליח להרכיב את הדגם.
| 16 | 6 | The Spy Humongous (המרגל הענק) | בוב סוארז | ג'ו קוקרן | 16 בספטמבר 2021 |
ה"סריטוס" מארחת על סיפונה פאקלדי המתברר כמרגל לא מוכשר במיוחד, בעוד על כוכב הבית הפאקלדי מנסה קפטן פרימן לכונן יחסים דיפלומטיים בין הפדרציה לפאקלדים. צוות הסיפונים התחתונים מוצא את עצמו בשלל סיטואציות מוזרות כשהם מנקים אנומליות ממגורי הקצינים הבכירים.
| 17 | 7 | Where Pleasant Fountains Lie (במקום שבו שוכנים מעיינות נעימים) | ג'ייסון זורקוארז | גאריק ברנארד | 23 בספטמבר 2021 |
בילאפס, המהנדס הראשי של ה"סריטוס", נאלץ להתגונן מפני אמו, מלכת כוכב הבית שלו, שמנסה לגרום לו לחזור לתפקידו בבית המלוכה, בין השאר בעזרת זיוף מותו של ראת'רפרד. מארינר ובוימלר נשלחים להעביר את אגימוס, מחשב על זדוני, למכון דייסטרום השוכן באוקינאווה, אך מתרסקים בדרך, ונאלצים לבלות זמן עם המחשב שמנסה לסכסך ביניהם על מנת להשתלט על הכוכב.
| 18 | 8 | I, Excretus (אני, אקסקריטוס) | קים ארנדט | אן קים | 30 בספטמבר 2021 |
צוות הספינה נאלץ לעבור סדרת תרגילי הדמיה, במסגרתם ממלאים הקצינים הבכירים את תפקידי הקצינים הזוטרים ולהפך.
| 19 | 9 | wej Duj | בוב סוארז | קתרין לין | 7 באוקטובר 2021 |
בפרק מוצגות שלוש ספינות, האחת, ה"סריטוס" מצי הכוכבים, האחת קלינגונית והאחרונה וולקנית. בשלושתן מתמקדת העלילה בצוותי סיפונים תחתונים המנסים למלא את תפקידם ולזכות בהערכת מפקדיהם, ואולי גם בקידום. שלוש העלילות מצטלבות כשמתברר שקפטן קלינגוני שפעל בניגוד לעמדת ההנהגה הקלינגונית הבכירה, הוא זה שצייד את הפאקלדים באמצעי הלחימה המתקדמים להם זכו, במטרה לנסות ולהחליש את הפדרציה, על מנת לנסות ולהחזיר את הקלינגונים לעמדת כוח בגלקסיה.
| 20 | 10 | First First Contact (מגע ראשון ראשוני) | ג'ייסון זורק | מייק מקמהן | 14 באוקטובר 2021 |
צוות ה"סריטוס" מסייע ל"ארכימדס" ביצירת מגע ראשון עם גזע חדש, אך תאונה מביאה לכך שעל ה"סריטוס" להציל את צוות ה"ארכימדס" שספינתם עומדת בפני השמדה. הצוות מצליח להציל את ה"ארכימדס" בעזרת קימולו ומאט, זוג לבנתנים המשרתים על הסריטוס בחדר המבצעים של היונקים הימיים ופעולת גבורה של בוימלר. טנדי מגלה שד"ר ט'אנה מתכוונת לסלק אותה מהשירות במרפאה, רק כדי לגלות לבסוף שהיא מקבלת קידום מאחר שט'אנה סבורה שהיא מבוזבזת שם. ראת'רפרד חווה בעיות בתפקוד השתלים שלו, מאחר שהזיכרון מתמלא ללא הפסקה. מתברר שהוא מגבה כל זיכרון שיש לו מטנדי שלוש פעמים על מנת שלא לאבד שוב את זכרונות חברותם, כפי שקרה בסיומה של העונה הראשונה. לאורך הפרק מתברר למארינר, ובעקבותיה לצוות הבכיר כולו, שקפטן פרימן מועמדת לקידום לפיקוד על ספינה חשובה וגדולה יותר. בסצנת הסיום של הפרק, כשפרימן עומדת בפני מי שהיא סבורה שבאו להעביר לה את פקודת הקידום באופן רשמי ומודיעה שהיא מסרבת לקידום, היא נעצרת במפתיע ונלקחת למעצר בחשד לפיו השתמשה בפצצה ורווויאנית כדי להשמיד את כוכב הבית של הפאקלדים.